สำนักงานส่งเสริมวิสาหกิจขนาดกลางและขนาดย่อม ออกแบบระบบสร้างกลยุทธ์การตลาดแบบครบวงจร
สำนักงานส่งเสริมวิสาหกิจขนาดกลางและขนาดย่อม ออกแบบระบบสร้างกลยุทธ์การตลาดแบบครบวงจร โดยนำผู้ประกอบการ SMEs หลากหลายประเภทมาจัดพื้นที่เพิ่มพื้นที่การตลาดและเชื่อมโยง SMEs ไทยเข้าใจผู้บริโภคอย่างแท้จริง            นายสุวรรณชัย โลหะวัฒนกุล ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) เปิดเผยถึงกลยุทธ์การตลาดในปี 2562 ว่า ปัจจุบันตลาดมีความหลากหลายมากขึ้น และตลาดที่สำคัญคือตลาดดิจิทัลหรือตลาดออนไลน์ ดังนั้นการส่งเสริมองค์ความรู้ให้กับผู้ประกอบการขนาดกลางและขนาดย่อม หรือ SMEs มีความรู้ความเข้าใจและรู้เท่าทันตลาดออนไลน์จึงเป็นสิ่งสำคัญที่ต้องเร่งผลักดัน โดย สสว. ได้สร้างพื้นที่ให้กับผู้ประกอบการ SMEs ได้เข้ามาแลกเปลี่ยนเรียนรู้เกี่ยวกับดิจิทัล ตั้งแต่เริ่มรู้จักสินค้า การสร้างความสนให้กับสินค้า สินค้าที่เป็นที่นิยมของตลาด โดยเสริมองค์ความรู้ให้กับผู้ประกอบการ SMEs ให้สามารถนำความรู้ที่ได้รับไปประยุกต์ใช้กับสินค้าของตนเอง อีกทั้ง สสว. ยังได้ออกแบบระบบของการสร้างกลยุทธ์การตลาดแบบครบวงจรเพื่อเชื่อมโยง SMEs ไทยเข้าใจผู้บริโภคอย่างแท้จริง และในปีนี้ สสว. ยังเน้นการดำเนินตลาดดิจิทัลโดยรวมตลาดต่าง ๆ มาไว้ด้วยกัน เพื่อให้มีการตลาดที่หลากหลายเข้าถึงผลิตภัณฑ์ที่แตกต่างกัน โดยจะแยกตามพื้นที่ของสินค้า เพื่อให้ผู้ประกอบการ SMEs สามารถเลือกตลาดได้ตรงกับตัวเองมากขึ้น...........เสียง..........                 นอกจากนี้ ยังมุ่งหวังให้ผู้ประกอบการ SMEs ทั่วประเทศตระหนักถึงความสำคัญและการพัฒนา รวมถึงการยกระดับธุรกิจเข้าสู่ตลาดออนไลน์ ให้มากขึ้น โดยผู้ประกอบการที่สนใจทั่วประเทศสามารถเข้าร่วมหรือศึกษาข้อมูลเพิ่มเติมได้ที่ สสว. หรือ แอปพิเคชั่น SME